CELEX: 32020R1288
Language: lt
Date: 2020-09-09 00:00:00
Title: Komisijos įgyvendinimo reglamentas (ES) 2020/1288 2020 m. rugsėjo 9 d. dėl tam tikrų prekių klasifikavimo Kombinuotojoje nomenklatūroje

16.9.2020   
               
               
                  LT
               
               
                  Europos Sąjungos oficialusis leidinys
               
               
                  L 302/8
               
            
         KOMISIJOS ĮGYVENDINIMO REGLAMENTAS (ES) 2020/1288
         2020 m. rugsėjo 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     Muitinės kodekso komitetas per pirmininko nustatytą laikotarpį nuomonės nepateikė,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 9 d.
            
               
                  Komisijos vardu
               
               
                  Pirmininkės pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikacija (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Bespalvio skysčio pavidalo produktas, pateikiamas mažame 2 ml talpos cilindro formos indelyje, su vienu smulkiu šepetėliu, įtvirtintu nuimamame dangtelyje. Šepetėlis skirtas skysčiui užtepti.
                        Produktas yra blakstienų kondicionierius, skirtas joms drėkinti ir maitinti. Jis apsaugo blakstienas nuo trupėjimo ir lūžinėjimo, prailgina jų augimo etapą ir, atitinkamai, išlikimo trukmę.
                        Produktą sudaro šie pagrindiniai komponentai:
                        
                                    —
                                 
                                 
                                    biotinas,
                                 
                              
                                    —
                                 
                                 
                                    dechloro dihidroksidifluoro etilkloprostenolamidas,
                                 
                              
                                    —
                                 
                                 
                                    biotinolio tripeptidas-1,
                                 
                              
                                    —
                                 
                                 
                                    medetkų ekstraktas,
                                 
                              
                                    —
                                 
                                 
                                    ženšenio ekstraktas.
                                 
                              Produktas pateikiamas supakuotas į mažmeninei prekybai skirtas kartonines dėžutes.
                     
                     
                        3304 99 00
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3304 ir 3304 99 00 atitinkančiais prekių aprašymais.
                        Produktas nepriskirtinas 3305 pozicijai, nes jis yra preparatas, naudojamas plaukams ant kitų žmogaus kūno dalių nei viršugalvis (taip pat žr. Suderintos sistemos (SS) paaiškinimų 3305 pozicijos paaiškinimų išimtį).
                        Kadangi produktas suteikia blakstienoms daugiau lankstumo, drėgmės ir žvilgumo, jis laikomas gražinimosi preparatu (taip pat žr. Suderintos sistemos paaiškinimų 3304 pozicijos paaiškinimų A dalies 3 punktą). Dėl to produktas nepriskirtinas 3307 pozicijai ir nelaikytinas kitais parfumerijos, kosmetikos arba tualetiniais preparatais, nenurodytais kitoje vietoje.
                        Tad produktas laikytinas gražinimosi preparatu ir jam priskirtinas KN kodas 3304 99 00.